Hornnes videregående skole

Hornnes videregående skole (Hornnes vidaregåande skule) var en videregående skole på Hornnes i Setesdal etablert som Hornnes private landsgymnas i 1918. Skolen lå i nåværende Evje og Hornnes kommune.

Historikk
I 1914 kom en lov som åpnet opp for etablering av nasjonale landsgymnas, slik at ungdom i distriktet kunne ta examen artium. Samme år startet arbeidet med å etablere et offentlig landsgymnas på Hornnes. Stortinget var i 1915 interessert i å etablere det første offentlige landsgymnaset her, men valgte istedet Voss. Det ble likevel etablert et privat landsgymnas på Hornnes i 1918, med Gunnar Abusdal som første skolestyrer. Det første elevkullet bestod av 25 elever. Etableringen baserte seg på både privat og offentlig pengestøtte. Etterhvert økte den statlige støtten til skolen og i 1923 ble gymnaset offentlig, Hornnes offentlege landsgymnas.

Skolen holdt den første tiden til i midlertidige lokaler. På begynnelsen av 1920-tallet ble det bestemt at skolen skulle få en ny skolebygning. Arkitekt Thoralf Hauff ble engasjert og han tegnet et majestetisk skole med sidefløyer og spir. På grunn av et trangt budsjett så ble de opprinnelige planene skinnlagt og mindre utgave ble lansert. 
Høsten kunne Hornnes Landsgymnas flytte inn i den nye skolebygningen som lå på Jortveitmoen i Hornnes. Skolebygget ble offisielt innviet to år senere.Majestetiske planer for landsgymnaset på Hornnes, Avtrykk.no, 11.04.2018

Skolen fortsatte som fireårig landsgymnas frem til 1975, da den ble videregående skole. 
I 2006 ble skolen slått sammen med Valle videregående skole og Hovden Skigymnas og fikk navnet Setesdal videregående skole.

Rektorer

Gunnar Abusdal 1918-1922
Karl Hatteland 1922-1923
Daniel Danielsen 1923-1950
Gunstein Langerak 1950-1961
Eldar Peter Molaug 1961-1973
Tormod Oksefjell 1979-

Arkivet
Arkivet etter Hornnes vidaregåande skule befinner seg ved KUBEN i Arendal. Arkivet inneholder saksarkiv, korrespondanse og informasjon om elever, lærere og annet. Arkivet omfatter perioden like før skolens oppstart i 1918 og frem til 2000-tallet.

Referanser

 Eksterne lenker 
 Setesdal vidaregående skule sin hjemmeside
 Arkiv etter Hornnes vidaregåande skule på Arkivportalen

Kategori:Videregående skoler i Agder
Kategori:Utdanningsinstitusjoner etablert i 1918
Kategori:Utdanningsinstitusjoner nedlagt i 2006
Kategori:Setesdal
Kategori:Arkiv oppbevart ved KUBEN
Kategori:Skoler i Evje og Hornnes